title: Rådets Afgørelse af 19. februar 1973 om meddelelse til Kommissionen af godkendelse af gennemførelsen af Euratom forsknings- og investeringsbudget for regnskabsåret 1970

text:
2 . 6 . 73                              De Europæiske Fællesskabers Tidende                           Nr. L 145 /27
                                                 RÅDETS AFGØRELSE
                                                   af 19. februar 1973
            om meddelelse til Kommissionen af godkendelse af gennemførelsen af Euratom
                              forsknings- og investeringsbudget for regnskabsåret 1970
                                                    (73/ 115/Euratom)
           RÅDET FOR DE EUROPÆISKE FÆLLESSKABER HAR
           under henvisning til traktaten om oprettelse af Det europæiske Atomenergifællesskab,
           særlig artikel 180,
           under henvisning til driftsregnskabet og den del af oversigterne, der vedrører anven
           delsen af posterne på forsknings- og investeringsbudgettet for regnskabsåret 1970,
           under henvisning til Kontrolkommissionens beretning vedrørende regnskabet for regn
           skabsåret 1970, bilagt Kommissionens svar (1 ), og
           ud fra følgende betragtninger :
           Rådet har vedtaget budgettet for regnskabsåret 1970 (2);
           visse bevillinger, der var til rådighed ved slutningen af ovennævnte regnskabsår, er
           blevet overført til det følgende regnskabsår;
           Kommissionens gennemførelse af budgettet som helhed for regnskabsåret 1970 har
           været sådan, at der bør meddeles den godkendelse af gennemførelsen af dette budget
           TRUFFET FØLGENDE AFGØRELSE :
                                                         Artikel 1
           Rådet opgør under forsknings- og investeringsbudgettet for regnskabsåret 1970 de sam
           lede udgifter og de samlede indtægter, der skal dække disse udgifter, således :
           Udgifter (RE)
           1 . for så vidt angår forpligtelser :
                a) der er indgået i regnskabsåret 1970, til                             58 308 400,00
                b) der ikke er afviklet pr. 31 . 12. 1969, til                          35 439 866,95
                c) der er indfriet, fra tidligere regnskabsår, til                         793 152,78
                d) de samlede forpligtelser vedrørende 1970 (a + b — c), til            92 955 114,17
                e) for hvilke der er foretaget betalinger i 1970, til                   64 942 916,17
                 f) for hvilke der er foretaget annullering i 1970, til                    867 614,47
                g) som ikke er afviklet pr. 31 . 12. 1970 (d — (e + f)), til           27 144 583,53
           2. for så vidt angår betalinger, til                                         64942916,17
           (x ) Denne beretning et til rådighed i Fællesskabets institutioner.
           (2) EFT nr. L 92 af 27. 4. 1970, s. 1 .
 ---pagebreak--- Nr. L 145 /28                             De Europæiske Fællesskabers Tidende                                        2 . 6 . 73
Indtægter (RE) (*)
                                                                 Budgettets                                 Budgettets
                                                                   1 . del                                     2 . del
                                               Fælles program               Supplerende    Budgettets
                                                   1969/ 1970               programmer      1 . del ialt
                                                    tidligere                1969/ 1970
                                                 programmer
                                                    og andre
                                                fællesudgifter
Til et beløb af                                  30 345 949,13              25 257 501,01 55 603 450,14      3 825 062,95
Dette beløb svarer til :
— betalinger foretaget i 1970                    35 955 606,70              25 162 246,52 61 117 853,22      3 825 062,95
— overførsler af bevillinger fra regn
     skabsåret 1970 til regnskabsåret
     1971                                        10 884 722,64               3 034 902,76 13 919 625,40    [1 000 000,001
— det disponible overskud på ind
     tægter i budgettet for regnskabs
     året 1971
                                       Ialt      46 840 329,34              28 197149,28  75 037 478,62      3 825 062,95
 Herfra skal trækkes :
— overførsler af bevillinger fra regn
      skabsåret 1969 til regnskabsåret
      1970                                       10 494 380,21               2 939 648,27 13 434 028,48
— det disponible overskud på ind
     tægtsopgørelsen i budgettet for
     regnskabsåret 1970                            6 000 000,00                            6 000 000,00
 finansieret ved bidrag for regnskabs
 året 1969                                       16 494 380,21               2 939 648,27 19 434 028,48
 (*) Indtægterne fordeler sig som følger:
                                                                 Budgettets                                  Budgettets
                                                                    1 . del                                     2 . del
                                                  Fælles program              Supplerende    Budgettets
                                                     1969 / 1970              programmer      1 . del ialt
                                              tidligere programmer             1969/ 1970
                                                     og andre
                                                   fællesudgifter
     interne fællesskabsindtægter (med fra
     drag af det disponible overskud på
     indtægtsopgørelsen i budgettet for
     regnskabsåret 1970)                           1 956 682,16              1 951 760,89  3 908 443,05
     provenu af stiftede lån                                                                                3 744 283,19
     arbejde udført efter anmodning og
     imod vederlag                                                                                80 779,76
 — medlemsstaternes bidrag                       28 389 266,97              23 305 740,12 51 695 007,09
 ---pagebreak--- 2 . 6. 73                           De Europæiske Fællesskabers Tidende                   Nr. L 145/29
                                                  Artikel 2
          Rådet meddeler Kommissionen sin godkendelse af gennemførelsen af forsknings- og
          investeringsbudgettet for regnskabsåret 1970.
          Udfærdiget i Bruxelles, den 19. februar 1973 .
                                                                        På Rådets vegne
                                                                          A. LAVENS
                                                                           Formand
                                                               /


title: Rådets afgørelse 2009/907/FUSP af 8. december 2009 om ændring af fælles aktion 2008/851/FUSP om Den Europæiske Unions operation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster

text:
               9.12.2009

               DA

               Den Europæiske Unions Tidende

               L 322/27

      RÅDETS AFGØRELSE 2009/907/FUSP
   af 8. december 2009
   om ændring af fælles aktion 2008/851/FUSP om Den Europæiske Unions operation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 28 og artikel 43, stk. 2, og
   ud fra følgende betragtninger:

               (1)

               Den 10. november 2008 vedtog Rådet fælles aktion 2008/851/FUSP om Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (1).

               (2)

               Der må på baggrund af erfaringerne fra det første år af operationen foretages ændringer i fælles aktion 2008/851/FUSP, så det bliver muligt for den EU-ledede flådestyrke i Somalia (EUNAVFOR) at bidrage til overvågning af fiskeri ud for Somalias kyster.

               (3)

               Piratvirksomhed og væbnede røverier ud for Somalias kyster truer fortsat skibsfarten i området og især leveringen af fødevarehjælp til den somaliske befolkning fra Verdensfødevareprogrammet.

               (4)

               Det er derfor nødvendigt at forlænge operationen med endnu et år.

               (5)

               Den 30 november 2009 vedtog De Forenede Nationers Sikkerhedsråd resolution 1897 (2009).

               (6)

               Fælles aktion 2008/851/FUSP bør ændres i overensstemmelse hermed —

         VEDTAGET DENNE AFGØRELSE:
   Artikel 1
   Fælles aktion 2008/851/FUSP ændres således:

               a)

               I artikel 1 tilføjes følgende stykke:
               »3.   Atalanta skal desuden bidrage til overvågningen af fiskeri ud for Somalias kyster.«

               b)

               artikel 2, litra f), erstattes af følgende:

                           »f)

                           etablerer forbindelser og samarbejder med organisationer og enheder samt de stater, der arbejder i regionen for at bekæmpe piratvirksomhed og væbnede røverier ud for Somalias kyster, navnlig marinestyrken »Combined Task Force 150«, der handler inden for rammerne af operation »Varig Frihed«.

                           g)

                           bistår de somaliske myndigheder ved at stille data om fiskeri, der er indsamlet i forbindelse med operationen, til rådighed, når der er sket tilstrækkelige fremskridt i land inden for maritim kapacitetsopbygning, herunder sikkerhedsforanstaltninger i forbindelse med udveksling af oplysninger.«

               c)

               artikel 16, stk. 3, affattes således:
               »3.   EU's militæroperation ophører den 12. december 2010.«.

         Artikel 2
   Denne afgørelse træder i kraft på dagen for vedtagelsen.
   Artikel 3
   Denne afgørelse offentliggøres i Den Europæiske Unions Tidende.

      Udfærdiget i Bruxelles, den 8. december 2009.

            På Rådets vegne

         C. BILDT

            Formand

      (1)  EUT L 301 af 12.11.2008, s. 33.


title: Europa-Parlamentets beslutning om forslag til anmodning om ophævelse af Marios Matsakis immunitet (2004/2194(IMM))

text:
C 227 E/44             DA                            Den Europæiske Unions Tidende                                              21.9.2006
Tirsdag, 27. september 2005
                      KOMMISSIONENS FORSLAG                                                          ÆNDRINGER
                                                                 Ændring 6
                                                               Artikel 3 d (ny)
                                                                            Artikel 3d
                                                                            På det første møde i Den Blandede Kommission, jf. aftalens
                                                                            artikel 7, stk. 1, meddeler Kommissionen de comoriske
                                                                            myndigheder, at repræsentanter for rederne deltager i Den
                                                                            Blandede Kommissions følgende møder.
               P6_TA(2005)0347
               Ophævelse af Marios Matsakis immunitet
               Europa-Parlamentets beslutning om forslag til anmodning om ophævelse af Marios Matsakis immu-
                                                         nitet (2004/2194(IMM))
               Europa-Parlamentet,
               — der henviser til anmodning af 20. september 2004 fra Republikkens Cyperns justitsminister om
                    ophævelse af Marios Matsakis immunitet, hvorom der blev givet meddelelse på plenarmødet den
                    13. oktober 2004,
               — der henviser til skrivelse af 14. oktober 2004, hvorom der blev givet meddelelse om på plenarmødet
                    den 14. oktober 2004, og hvori Marios Matsakis gør indsigelse mod justitsministerens beføjelse til at
                    indgive anmodning om ophævelse af hans immunitet,
               — der henviser til to skrivelser af 13. oktober 2004 og 10. februar 2005 til Europa-Parlamentets formand
                    fra Republikken Cyperns faste repræsentant, hvori denne bekræfter justitsministerens beføjelse til at
                    anmode om ophævelse af et cypriotisk parlamentsmedlems immunitet.
               — der henviser til skrivelsen af 16. juni 2005 fra præsidenten for Cyperns højesteret,
               — der har hørt Marios Matsakis, jf. forretningsordenens artikel 7, stk. 3,
               — der henviser til artikel 10 i protokollen af 8. april 1965 vedrørende Det Europæiske Fællesskabs privile-
                    gier og immuniteter samt artikel 6, stk. 2, i akten af 20. september 1976 om almindelige direkte valg
                    af medlemmerne af Europa-Parlamentet,
               — der henviser til De Europæiske Fællesskabers Domstols domme af 12. maj 1964 og 10. juli 1986 (1),
               — der henviser til artikel 83 og 113 i Republikken Cyperns forfatning,
               — der henviser til forretningsordenens artikel 6, stk. 2, og artikel 7,
               — der henviser til betænkning fra Retsudvalget (A6-0268/2005),
               1. tager til efterretning, at Republikken Cyperns justitsminister i henhold til artikel 83 og 113 i Repu-
               blikken Cyperns forfatning er den myndighed, der har kompetence til at indgive en anmodning om
               ophævelse af et medlems immunitet;
               (1) Sag 101/63, Wagner mod Fohrmann og Krier, Sml. 1954-1964, s. 483, og sag 149/85, Wybot mod Faure m.fl., Sml.
                   1986, s. 2391.
 ---pagebreak--- 21.9.2006          DA                            Den Europæiske Unions Tidende                                            C 227 E/45
                                                                                Tirsdag, 27. september 2005
          2. vedtager at ophæve Marios Matsakis immunitet med det forbehold, at ophævelsen udelukkende
          vedrører den strafferetlige forfølgelse, således at Matsakis, så længe der ikke er afsagt endelig dom i den
          sag, ikke må udsættes for nogen form for frihedsberøvelse, fængsling eller anden foranstaltning, der ville
          kunne forhindre ham i at varetage sit mandat;
          3. pålægger sin formand at sende denne afgørelse og det kompetente udvalgs betænkning til Republikken
          Cyperns justitsminister.
          P6_TA(2005)0348
          Bekæmpelse af kriminalitet og strafbare handlinger, herunder terrorisme *
          Europa-Parlamentets lovgivningsmæssige beslutning om Den Franske Republiks, Irlands, Konge-
          riget Sveriges og Det Forenede Kongeriges initiativ med henblik på vedtagelse af Rådets rammeaf-
          gørelse om opbevaring af data, der behandles og lagres i forbindelse med levering af offentligt
          tilgængelige elektroniske kommunikationstjenester, og af data, der findes i offentlige kommunikati-
          onsnet, med henblik på at forebygge, efterforske, afsløre og strafforfølge kriminalitet og strafbare
                     handlinger, herunder terrorisme (8958/2004 — C6-0198/2004 — 2004/0813(CNS))
          (Høringsprocedure)
          Europa-Parlamentet,
          — der henviser til Den Franske Republiks, Irlands, Kongeriget Sveriges og Det Forenede Kongeriges
               initiativ (8958/2004) (1),
          — der henviser til EU-traktatens artikel 34, stk. 2, litra b),
          — der henviser til EU-traktatens artikel 39, stk. 1, der danner grundlag for Rådets høring af Parlamentet
               (C6-0198/2004),
          — der henviser til Retsudvalgets udtalelse om det foreslåede retsgrundlag,
          — der henviser til forretningsordenens artikel 93, 51 og 35,
          — der henviser til betænkning fra Udvalget om Borgernes Rettigheder og Retlige og Indre Anliggender
               (A6-0174/2005),
          1.    forkaster Den Franske Republiks, Irlands, Kongeriget Sveriges og Det Forenede Kongeriges initiativ;
          2. opfordrer Den Franske Republik, Irland, Kongeriget Sverige og Det Forenede Kongerige til at tage deres
          initiativ tilbage;
          3. pålægger sin formand at sende Parlamentets holdning til Rådet og Kommissionen samt til Den Franske
          Republiks, Irlands, Kongeriget Sveriges og Det Forenede Kongeriges regering.
          (1) Endnu ikke offentliggjort i EUT.


title: 2013/465/FUSP: Den Udenrigs- og Sikkerhedspolitiske Komités afgørelse EUMM Georgia/1/2013 af 13. september 2013 om udnævnelse af chefen for Den Europæiske Unions observatørmission i Georgien (EUMM Georgia)

text:
               21.9.2013

               DA

               Den Europæiske Unions Tidende

               L 251/12

         DEN UDENRIGS- OG SIKKERHEDSPOLITISKE KOMITÉS AFGØRELSE EUMM GEORGIA/1/2013
   af 13. september 2013
   om udnævnelse af chefen for Den Europæiske Unions observatørmission i Georgien (EUMM Georgia)
   (2013/465/FUSP)
   DEN UDENRIGS- OG SIKKERHEDSPOLITISKE KOMITÉ HAR —
   under henvisning til traktaten om Den Europæiske Union, særlig artikel 38, stk. 3,
   under henvisning til Rådets afgørelse 2010/452/FUSP af 12. august 2010 om Den Europæiske Unions observatørmission i Georgien, EUMM Georgia (1), særlig artikel 10, stk. 1, og
   ud fra følgende betragtninger:

               (1)

               I henhold til Rådets afgørelse 2010/452/FUSP er Den Udenrigs- og Sikkerhedspolitiske Komité (PSC) bemyndiget til i overensstemmelse med traktatens artikel 38 at træffe de relevante afgørelser med henblik på at varetage den politiske kontrol med og den strategiske ledelse af Den Europæiske Unions observatørmission i Georgien (EUMM Georgia), herunder at træffe afgørelse om udnævnelse af en missionschef.

               (2)

               Den 14. september 2012 vedtog PSC afgørelse EUMM Georgia/1/2012 (2) om forlængelse af mandatet for Andrzej TYSZKIEWICZ som chef for EUMM Georgia, indtil den 14. september 2013.

               (3)

               Den 24. juli 2013 indstillede Unionens højtstående repræsentant for udenrigsanliggender og sikkerhedspolitik Toivo KLAAR til chef for EUMM Georgia fra den 15. september 2013 til den 14. december 2014 —

         VEDTAGET DENNE AFGØRELSE:
   Artikel 1
   Toivo KLAAR udnævnes herved til chef for Den Europæiske Unions observatørmission i Georgien (EUMM Georgia) fra den 15. september 2013 til den 14. december 2014.
   Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 13. september 2013.

            På Den Udenrigs- og Sikkerhedspolitiske Komités vegne

         W. STEVENS

            Formand

      (1)  EUT L 213 af 13.8.2010, s. 43.

      (2)  EUT L 257 af 25.9.2012, s. 15.


title: 2009/209/EF: Europa-Parlamentets afgørelse af 22. april 2008 om decharge for gennemførelsen af budgettet for Den Europæiske Unions Agentur for Grundlæggende Rettigheder (tidligere Det Europæiske Observationscenter for Racisme og Fremmedhad) for regnskabsåret 2006

text:
               31.3.2009

               DA

               Den Europæiske Unions Tidende

               L 88/142

         EUROPA-PARLAMENTETS AFGØRELSE
   af 22. april 2008
   om decharge for gennemførelsen af budgettet for Den Europæiske Unions Agentur for Grundlæggende Rettigheder (tidligere Det Europæiske Observationscenter for Racisme og Fremmedhad) for regnskabsåret 2006
   (2009/209/EF)
   EUROPA-PARLAMENTET,
   der henviser til det endelige årsregnskab for Den Europæiske Unions Agentur for Grundlæggende Rettigheder for regnskabsåret 2006 (1),
   der henviser til Revisionsrettens beretning om det endelige årsregnskab for Den Europæiske Unions Agentur for Grundlæggende Rettigheder (tidligere Det Europæiske Observationscenter for Racisme og Fremmedhad) for regnskabsåret 2006, med agenturets svar (2),
   der henviser til Rådets henstilling af 12. februar 2008 (5843/2008 — C6-0084/2008),
   der henviser til EF-traktaten, særlig artikel 276,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3), særlig artikel 185,
   der henviser til Rådets forordning (EF) nr. 168/2007 af 15. februar 2007 om oprettelse af Den Europæiske Unions Agentur for Grundlæggende Rettigheder (4), særlig artikel 21,
   der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 (5), særlig artikel 94,
   der henviser til forretningsordenens artikel 71 og bilag V,
   der henviser til betænkning fra Budgetkontroludvalget og udtalelse fra Udvalget om Borgernes Rettigheder og Retlige og Indre Anliggender (A6-0113/2008),

               1.

               meddeler direktøren for Den Europæiske Unions Agentur for Grundlæggende Rettigheder (tidligere Det Europæiske Observationscenter for Racisme og Fremmedhad) decharge for gennemførelsen af agenturets budget for regnskabsåret 2006;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til direktøren for Den Europæiske Unions Agentur for Grundlæggende Rettigheder, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Hans-Gert PÖTTERING

            Formand

         Harald RØMER

            Generalsekretær

      (1)  EUT C 261 af 31.10.2007, s. 1.

      (2)  EUT C 309 af 19.12.2007, s. 6.

      (3)  EFT L 248 af 16.9.2002, s. 1.

      (4)  EUT L 53 af 22.2.2007, s. 1.

      (5)  EFT L 357 af 31.12.2002, s. 72.
    ---documentbreak---

               31.3.2009

               DA

               Den Europæiske Unions Tidende

               L 88/143

         EUROPA-PARLAMENTETS BESLUTNING
   af 22. april 2008
   med bemærkningerne, der er en integrerende del af afgørelsen om decharge for gennemførelsen af budgettet for Den Europæiske Unions Agentur for Grundlæggende Rettigheder (tidligere Det Europæiske Observationscenter for Racisme og Fremmedhad) for regnskabsåret 2006
   EUROPA-PARLAMENTET,
   der henviser til det endelige årsregnskab for Den Europæiske Unions Agentur for Grundlæggende Rettigheder for regnskabsåret 2006 (1),
   der henviser til Revisionsrettens beretning om det endelige årsregnskab for Den Europæiske Unions Agentur for Grundlæggende Rettigheder (tidligere Det Europæiske Observationscenter for Racisme og Fremmedhad) for regnskabsåret 2006, med agenturets svar (2),
   der henviser til Rådets henstilling af 12. februar 2008 (5843/2008 — C6-0084/2008),
   der henviser til EF-traktaten, særlig artikel 276,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3), særlig artikel 185,
   der henviser til Rådets forordning (EF) nr. 168/2007 af 15. februar 2007 om oprettelse af Den Europæiske Unions Agentur for Grundlæggende Rettigheder (4), særlig artikel 21,
   der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 (5), særlig artikel 94,
   der henviser til forretningsordenens artikel 71 og bilag V,
   der henviser til betænkning fra Budgetkontroludvalget og udtalelse fra Udvalget om Borgernes Rettigheder og Retlige og Indre Anliggender (A6-0113/2008),

               A.

               der henviser til, at Revisionsretten fastslog, at den havde fået rimelig sikkerhed for, at årsregnskabet for regnskabsåret 2006 er rigtigt, og at de underliggende transaktioner er lovlige og formelt rigtige,

               B.

               der henviser til, at Europa-Parlamentet den 24. april 2007 meddelte decharge til observationscentrets direktør for gennemførelsen af centrets budget for regnskabsåret 2005 (6) og i beslutningen med bemærkningerne til afgørelsen bl.a.

                           —

                           bemærkede, at centrets finansforordning fastsætter, at der skal indføres aktivitetsbaseret forvaltning i lighed med det system, der er indført til forvaltningen af det almindelige budget, så der bedre kan føres tilsyn med budgetgennemførelsen, men det er ikke sket

                           —

                           opfordrede centret til at indføre et system til programmering og forvaltning af udstyrsanskaffelser og bemærkede, at det ikke foretog regelmæssig kontrol af mængde- og værdifortegnelsen

                           —

                           bemærkede, at centrets system for intern kontrol er behæftet med forskellige svagheder, og at princippet om adskillelse af funktioner ikke blev anvendt stringent, især ikke med hensyn til funktionerne indledning af en transaktion og kontrol af en transaktion.

   Generelle punkter, som vedrører de horisontale spørgsmål i forbindelse med EU-agenturerne, og som derfor også er relevante for dechargeproceduren for hvert enkelt agentur

               1.

               bemærker, at de 24 agenturers og andre satellitorganers budgetter, som Revisionsretten har revideret, beløb sig til 1 080,5 mio. EUR i 2006 (det største var budgettet for Det Europæiske Genopbygningsagentur med 271 mio. EUR, og det mindste var budgettet for Det Europæiske Politiakademi (Cepol) med 5 mio. EUR);

               2.

               påpeger, at rækken af eksterne EU-organer, der skal underkastes revision og decharge, nu omfatter ikke blot traditionelle reguleringsorganer, men også forvaltningsorganer, der er oprettet med henblik på gennemførelse af specifikke programmer, og inden længe også vil omfatte fællesforetagender, der er oprettet som offentlig-private partnerskaber (fælles teknologiinitiativer);

               3.

               bemærker for så vidt angår Parlamentet, at antallet af agenturer, der er genstand for dechargeproceduren, har udviklet sig som følger: regnskabsåret 2000: 8; 2001: 10; 2002: 11; 2003: 14; 2004: 14; 2005: 16; 2006: 20 reguleringsorganer og to forvaltningsorganer (fraregnet to agenturer, der revideres af Revisionsretten, men er genstand for en intern dechargeprocedure);

               4.

               konkluderer derfor, at revisions-/dechargeproceduren er blevet for besværlig og uforholdsmæssig i forhold til agenturernes/satellitorganernes budgetters størrelse; pålægger det kompetente udvalg at foretage en omfattende gennemgang af dechargeproceduren for agenturer og satellitorganer med henblik på at finde frem til en enklere og mere rationel tilgang i betragtning af det stadig større antal organer, som hver især kræver en særskilt dechargebetænkning i de kommende år;

         Principielle overvejelser

               5.

               kræver, at Kommissionen redegør klart for følgende elementer før oprettelse af et nyt agentur eller reform af et eksisterende agentur: agenturtype, agenturets mål, intern styringsstruktur, produkter, tjenesteydelser, vigtige procedurer, målgruppe, agenturets kunder og interessenter, formel forbindelse med eksterne aktører, budgetansvar, finansiel planlægning og personale- og ansættelsespolitik

               6.

               anmoder om, at de enkelte agenturer styres af en årlig resultataftale, som er formuleret af agenturet og det kompetente generaldirektorat, og som skal indeholde hovedmålene for det kommende år, en finansiel ramme og klare indikatorer for måling af resultater;

               7.

               anmoder om, at agenturernes resultater regelmæssigt (og på ad hoc-basis) revideres af Revisionsretten eller en anden uafhængig revisor; mener, at revisionen ikke bør begrænses til traditionelle elementer af økonomisk forvaltning og korrekt anvendelse af offentlige midler, men også bør omfatte administrativ effektivitet og en vurdering af de enkelte agenturers økonomiske forvaltning;

               8.

               er af den opfattelse, at når der er tale om agenturer, som konstant overvurderer deres respektive budgetbehov, bør den tekniske kompensation ske på baggrund af de ledige stillinger; mener, at dette i det lange løb vil føre til færre formålsbestemte indtægter for agenturerne og dermed også til lavere administrative omkostninger;

               9.

               bemærker, at det er et alvorligt problem, at en række agenturer kritiseres for ikke at følge reglerne om offentlige indkøb, finansforordningen, tjenestemandsvedtægten osv.; mener, at hovedårsagen til dette er, at de fleste bestemmelser og finansforordningen er lavet til større institutioner, og at de fleste små agenturer ikke har den kritiske masse, der er nødvendig for at opfylde disse regler og forskrifter; anmoder derfor Kommissionen om at lede efter en hurtig løsning for at forbedre effektiviteten ved at samle de forskellige agenturers administrative funktioner i samme gruppe, så man opnår denne kritiske masse (idet man tager højde for de nødvendige ændringer i de grundlæggende bestemmelser, der gælder for agenturerne og deres budgetmæssige uafhængighed), eller om hurtigst muligt at udarbejde specifikke bestemmelser for agenturerne (navnlig gennemførelsesbestemmelser for agenturerne), der giver dem mulighed for at opfylde kravene fuldt ud;

               10.

               insisterer på, at Kommissionen, når den udarbejder det foreløbige budgetforslag, tager højde for resultaterne af de enkelte agenturers budgetgennemførelse de tidligere år, navnlig i året n–1, og reviderer det budget, som det pågældende agentur beder om, i overensstemmelse hermed; opfordrer sit kompetente udvalg til at respektere denne revision og, hvis Kommissionen ikke gør det, selv at revidere det pågældende budget til et realistisk niveau, der passer til det pågældende agenturs absorptions- og gennemførelseskapacitet;

               11.

               minder om sin afgørelse om decharge for regnskabsåret 2005, hvori det opfordrede Kommissionen til hvert femte år at forelægge en undersøgelse af den merværdi, hvert enkelt eksisterende agentur tilfører; opfordrer alle relevante institutioner til i tilfælde af en negativ evaluering af et agenturs merværdi at tage de nødvendige skridt ved at omformulere dette agenturs mandat eller lukke det; bemærker, at Kommissionen ikke har foretaget en eneste evaluering i 2007; insisterer på, at Kommissionen skal forelægge mindst fem af disse evalueringer, før der træffes beslutning om decharge for regnskabsåret 2007, og at den skal starte med de ældste agenturer;

               12.

               er af den opfattelse, at Revisionsrettens henstillinger straks bør følges, og at niveauet for den støtte, som agenturerne får, bør tilpasses til deres reelle likviditetsbehov; mener desuden, at ændringerne af den generelle finansforordning bør medtages i agenturernes rammefinansforordning og i deres forskellige specifikke finansforordninger;

         Forelæggelse af rapporteringsdata

               13.

               bemærker, at der ikke findes nogen standardtilgang blandt agenturerne, hvad angår præsentationen af deres aktiviteter i løbet af det pågældende regnskabsår, deres regnskaber og beretninger om den budgetmæssige og økonomiske forvaltning og spørgsmålet om, hvorvidt agenturets direktør bør udarbejde en revisionserklæring; bemærker ligeledes, at ikke alle agenturer skelner klart mellem a) præsentation af agenturets arbejde over for offentligheden og b) teknisk rapportering om budgetmæssig og økonomisk forvaltning;

               14.

               bemærker, at selv om Kommissionens stående instrukser for udarbejdelse af aktivitetsrapporter ikke udtrykkeligt kræver, at agenturet udarbejder en revisionserklæring, har mange direktører alligevel gjort det for 2006, og i et tilfælde indeholdt den et vigtigt forbehold;

               15.

               minder om punkt 27 i sin beslutning af 12. april 2005 (7), hvori det opfordrede agenturernes direktører til fra nu af at lade deres årlige aktivitetsrapport, som forelægges sammen med oplysninger om den finansielle og administrative situation, ledsage af en erklæring om transaktionernes lovlighed og formelle rigtighed i lighed med de erklæringer, der underskrives af Kommissionens generaldirektører;

               16.

               anmoder Kommissionen om at ændre sine stående instrukser til agenturerne i overensstemmelse hermed;

               17.

               foreslår desuden, at Kommissionen sammen med agenturerne udarbejder en harmoniseret model, som kan anvendes for alle agenturer og satellitorganer, og som klart skelner mellem

                           —

                           en årsberetning til den almindelige offentlighed om organets aktiviteter, arbejde og resultater

                           —

                           årsregnskab og en beretning om gennemførelsen af budgettet

                           —

                           en aktivitetsrapport efter samme principper som Kommissionens generaldirektørers årlige aktivitetsrapporter

                           —

                           en revisionserklæring underskrevet af organets direktør tillige med eventuelle forbehold eller bemærkninger, som han mener, at dechargemyndigheden skal gøres opmærksom på;

         Den Europæiske Revisionsrets generelle bemærkninger

               18.

               bemærker, at Revisionsretten konstaterer (årsberetningen, punkt 10.29 (8), at Kommissionens udbetaling af tilskud fra fællesskabsbudgettet ikke er baseret på tilstrækkeligt dokumenterede overslag over agenturernes likviditetsbehov, og at dette kombineret med store fremførsler betyder, at agenturerne har betydelige likvide beholdninger; bemærker endvidere, at Revisionsretten anbefaler, at tilskuddene til agenturerne tilpasses efter deres faktiske likviditetsbehov;

               19.

               noterer sig, at der ved udgangen af 2006 var 14 agenturer, som endnu ikke havde indført ABAC-regnskabssystemet (årsberetningen, fodnote til punkt 10.31);

               20.

               noterer sig Revisionsrettens bemærkning (årsberetningen, punkt 1.25) om, at nogle agenturer har aflagt regnskab for skyldige omkostninger vedrørende uafviklet ferie; påpeger, at Revisionsretten for tre agenturers vedkommende har tilføjet bemærkninger til sin revisionserklæring (Det Europæiske Center for Udvikling af Erhvervsuddannelse (Cedefop), Cepol og Det Europæiske Jernbaneagentur) for regnskabsåret 2006 (2005: Cedefop, Den Europæiske Fødevaresikkerhedsautoritet, Det Europæiske Genopbygningsagentur);

         Intern revision

               21.

               minder om, at Kommissionens interne revisor i henhold til finansforordningens artikel 185, stk. 3, også er intern revisor for de reguleringsorganer, som modtager tilskud over EU-budgettet; påpeger, at den interne revisor aflægger beretning til de enkelte agenturers bestyrelse og direktør;

               22.

               henleder opmærksomheden på forbeholdet i den interne revisors årlige aktivitetsrapport for 2006, der lyder som følger:
               »Kommissionens interne revisor er ikke i stand til at opfylde sin forpligtelse i henhold til finansforordningens artikel 185 som intern revisor for Fællesskabets organer på tilfredsstillende vis som følge af manglende personaleressourcer.«

               23.

               bemærker dog den interne revisors bemærkning i aktivitetsrapporten for 2006 om, at alle fungerende reguleringsorganer fra 2007 med de ekstra personaleressourcer, som Kommissionen har bevilget til den interne revisionstjeneste (IAS), vil blive underkastet intern revision hvert år;

               24.

               bemærker det stadigt voksende antal regulerings- og forvaltningsorganer og fællesforetagender, som skal revideres af IAS i henhold til finansforordningens artikel 185; opfordrer Kommissionen til at meddele Parlamentets kompetente udvalg, om de personaleressourcer, som IAS har til rådighed, vil være tilstrækkelige til at gennemføre en årlig revision af alle disse organer i de kommende år;

               25.

               bemærker, at det i artikel 72, stk. 5, i forordning (EF, Euratom) nr. 2343/2002 kræves, at hvert agentur hvert år sender dechargemyndigheden og Kommissionen en beretning, der er udarbejdet af direktøren for agenturet, og som opsummerer det antal og de typer interne revisioner, der er foretaget af den interne revisor, de henstillinger, der er fremsat, og den opfølgning, der har fundet sted af disse henstillinger; anmoder agenturerne om at oplyse, om dette sker og i givet fald i hvilken form;

               26.

               bemærker med hensyn til den interne revisionskapacitet, især i forbindelse med de mindre agenturer, et forslag, som den interne revisor den 14. september 2006 stillede til Parlamentets kompetente udvalg, om at mindre agenturer skulle have lov til at købe interne revisionstjenesteydelser fra den private sektor;

         Evaluering af agenturer

               27.

               minder om den fælles erklæring fra Parlamentet, Rådet og Kommissionen (9), som blev vedtaget på samrådet forud for Økofin-Rådets budgetmøde den 13. juli 2007, hvori der anmodes om i) en liste over agenturer, som Kommissionen agter at vurdere, og ii) en liste over de agenturer, der allerede er vurderet, tillige med en sammenfatning af de vigtigste resultater;

         Disciplinære procedurer

               28.

               bemærker, at de enkelte agenturer på grund af deres størrelse har vanskeligt ved at oprette ad hoc-disciplinærudvalg bestående af personale fra den relevante stillingsgruppe, og at agenturer ikke henhører under Kommissionens Undersøgelses- og Disciplinærkontors (IDOC) kompetenceområde; opfordrer agenturerne til at overveje et fælles disciplinærudvalg for agenturerne;

         Udkast til interinstitutionel aftale

               29.

               minder om udkast til interinstitutionel aftale om rammer for europæiske reguleringsorganer (KOM(2005) 59), forelagt af Kommissionen, som havde til formål at skabe en horisontal ramme for oprettelse, struktur, drift, evaluering og kontrol af de europæiske reguleringsorganer; bemærker, at udkastet er et nyttigt initiativ i bestræbelserne på at rationalisere oprettelse og drift af agenturer; bemærker udtalelsen i Kommissionens sammenfattende rapport for 2006 (punkt 3.1, KOM(2007) 274) om, at selv om forhandlingerne gik i stå, efter at forslaget var blevet forelagt, blev diskussionen af spørgsmålet genoptaget i Rådet i slutningen af 2006; beklager, at det ikke har været muligt at gøre yderligere fremskridt frem mod en vedtagelse;

               30.

               glæder sig derfor over Kommissionens løfte om at udsende en meddelelse om fremtiden for reguleringsorganerne i løbet af 2008;

         Selvfinansierende agenturer

               31.

               minder om, at det for de to selvfinansierende agenturers vedkommende er bestyrelsen, der meddeler direktøren decharge; bemærker, at de begge har store akkumulerede overskud hidrørende fra gebyrindtægter, som er overført fra tidligere år:

                           —

                           Harmoniseringskontoret for det Indre Marked — kontanter og likvide midler: 281 mio. EUR (10)

                           —

                           EF-Sortsmyndigheden — kontanter og likvide midler: 18 mio. EUR (11);

         Specifikke bemærkninger

               32.

               noterer sig Revisionsrettens bemærkning i beretningen fra 2006 om, at agenturet overførte 235 000 EUR fra den operationelle reserve (afsnit III) til afsnit I (personaleudgifter) til dækning af øgede omkostninger vedrørende midlertidigt ansatte uden at dokumentere begrundelsen for denne overførsel, som den skal ifølge agenturets finansforordning;

               33.

               bemærker, at det fremgår af resultatet af budgetgennemførelsen, at agenturet i 2006 tilbagebetalte en positiv saldo på 1 170 985 EUR til Kommissionen;

               34.

               minder om, at der i Rådet (retlige og indre anliggender) i december 2006 blev opnået enighed om at udvide centrets mandat, således at det ændrede status til Den Europæiske Unions Agentur for Grundlæggende Rettigheder;

               35.

               beklager, at årsberetningen og årsregnskabet for arbejdsprogrammet for 2006 og 2007 ikke indeholder ret mange oplysninger om budgetgennemførelse, regnskabsaflæggelse, risici, evaluering og revision; opfordrer agenturet til at forbedre kvaliteten af regnskabsaflæggelsen og til at offentliggøre sin årlige aktivitetsrapport på sit websted;

               36.

               understreger, at det er nødvendigt, at agenturet overholder tjenestemandsvedtægtens bestemmelser og mål i sine ansættelsesprocedurer;

               37.

               glæder sig over agenturets indsats for at efterkomme Revisionsrettens bemærkninger og anmoder agenturet om at fortsætte med at forbedre sin økonomiske forvaltning.

      (1)  EUT C 261 af 31.10.2007, s. 1.

      (2)  EUT C 309 af 19.12.2007, s. 6.

      (3)  EFT L 248 af 16.9.2002, s. 1.

      (4)  EUT L 53 af 22.2.2007, s. 1.

      (5)  EFT L 357 af 31.12.2002, s. 72.

      (6)  EUT L 187 af 15.7.2008, s. 92.

      (7)  Europa-Parlamentets beslutning med bemærkningerne til afgørelsen om decharge til direktøren for Det Europæiske Observationscenter for Racisme og Fremmedhad for gennemførelsen af centrets budget for regnskabsåret 2003 (EUT L 196 af 27.7.2005, s. 127).

      (8)  EUT C 273 af 15.11.2007, s. 1.

      (9)  Rådets dokument DS 605/1/07 Rev 1.

      (10)  Kilde: Beretning om årsregnskabet for Kontoret for Harmonisering i det Indre Marked (Varemærker og Design) for regnskabsåret 2006, med kontorets svar (EUT C 309 af 19.12.2007, s. 141).

      (11)  Kilde: Beretning om årsregnskabet for EF-Sortsmyndigheden for regnskabsåret 2006, med Sortsmyndighedens svar (EUT C 309 af 19.12.2007, s. 135).


Avis juridique important

|

32001D0221

2001/221/EF: Rådets afgørelse af 12. marts 2001 om Fællesskabets deltagelse i Den Internationale Undersøgelsesgruppe for Bly og Zink - Kommissorium for Den Internationale Undersøgelsesgruppe for Bly og Zink - Forretningsorden for Den Internationale Undersøgelsesgruppe for Bly og Zink

EF-Tidende nr. L 082 af 22/03/2001 s. 0021 - 0027

Rådets afgørelseaf 12. marts 2001om Fællesskabets deltagelse i Den Internationale Undersøgelsesgruppe for Bly og Zink(2001/221/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 133,under henvisning til forslag fra Kommissionen, ogud fra følgende betragtninger:(1) Kommissoriet for Den Internationale Undersøgelsesgruppe for Bly og Zink, i det følgende benævnt "gruppen", blev vedtaget på det konstituerende møde under De Forenede Nationers Økonomiske og Sociale Råds auspicier i New York i maj 1959.(2) Gruppen arbejder uafhængigt som en selvstændig mellemstatslig organisation, der er tilknyttet FN, og den tilbyder sine medlemslande:a) nøjagtig og aktuel information om verdensmarkederne for bly og zink, samtb) jævnlige mellemstatslige konsultationer om international handel med bly og zink og andre relaterede emner af interesse for medlemslandene.(3) Gruppens arbejde udføres hovedsagelig af dens seks udvalg: Det Faste Udvalg, Udvalget for Statistikker og Prognoser, Udvalget for Projekter vedrørende Miner og Produktionsanlæg, Udvalget for Genbrug, Udvalget for International Økonomi samt Udvalget for Miljø. Herudover findes der et rådgivende Panel for Industrien, bestående af ledende eksperter fra medlemsstaternes bly- og zinkindustri, under forsæde af formanden for undersøgelsesgruppen. Panelet tilbyder vejledning til medlemmer af undersøgelsesgruppen, ligesom der er mulighed for at stille spørgsmål.(4) Gruppen er anerkendt som et internationalt råvareorgan af FN's fælles råvarefond, hvilket berettiger gruppen til at ansøge om bevillinger til udviklingsprojekter fra den fælles råvarefond.(5) Regeringer og kontraherende parter i WTO/GATT er blevet anmodet om at meddele FN's generalsekretær deres accept af kommissoriet og forretningsordenen i overensstemmelse med punkt 1 i gruppens forretningsorden.(6) Gruppen finansieres af medlemslandenes regeringer. Bidragene udregnes ved at fordele halvdelen af budgettet ligeligt på medlemslandene, mens den anden halvdel fordeles i forhold til det enkelte lands samlede handel med bly og zink.(7) Adskillige EU-medlemsstater deltager allerede i gruppens arbejde -TRUFFET FØLGENDE AFGØRELSE:Artikel 1Fællesskabet accepterer hermed kommissoriet og forretningsordenen for Den Internationale Undersøgelsesgruppe for Bly og Zink.Fællesskabet deponerer acceptinstrumenterne i FN's Generalsekretariat.Kommissoriets og forretningsordenens ordlyd er knyttet som bilag til denne afgørelse.Artikel 2Formanden for Rådet bemyndiges hermed til at udpege de personer, der er beføjet til at deponere acceptinstrumenterne på Fællesskabets vegne.Udfærdiget i Bruxelles, den 12. marts 2001.På Rådets vegneB. RingholmFormandBILAG IKOMMISSORIUM FOR DEN INTERNATIONALE UNDERSØGELSESGRUPPE FOR BLY OG ZINKMedlemskab1. Medlemskab af Den Internationale Bly- og Zinkundersøgelsesgruppe er åbent for regeringerne for de stater, der er medlem af De Forenede Nationer eller af relevante særorganisationer, samt for de kontraherende parter i den almindelige overenskomst om told og udenrigshandel, som anser sig for at have en væsentlig interesse i produktion eller forbrug af eller handel med bly og zink.Opgaver2. Formålet med gruppen er at åbne mulighed for passende mellemstatslige konsultationer om den internationale handel med bly og/eller zink og at gennemføre de undersøgelser af verdenssituationen for bly og zink, som gruppen anser for relevante, specielt på baggrund af det hensigtsmæssige i løbende at tilvejebringe præcise oplysninger om situationen med hensyn til udbud og efterspørgsel og dens sandsynlige udvikling. Med henblik herpå træffer gruppen foranstaltning til at indsamle og udsende statistikker, idet den så vidt muligt gør brug af de eksisterende kilder.3. Gruppen undersøger i nødvendigt omfang mulige løsninger på alle de særlige problemer eller vanskeligheder, der findes eller vil kunne opstå med hensyn til bly og zink, og som ikke kan forventes at blive løst som led i verdenshandelens normale udvikling.4. Gruppen kan sende rapporter til medlemmernes regeringer. Rapporterne kan indeholde forslag og/eller henstillinger.5. Med henblik på dette kommissorium omfatter bly og zink også affald, skrot og/eller rester samt sådanne bly- og zinkprodukter, som gruppen fastsætter.Funktion6. Gruppen holder møde på de tidspunkter og steder, som dens medlemmer finder passende.7. Gruppen vedtager den forretningsorden, den anser for nødvendig for at udføre sine opgaver.8. Gruppen træffer de sekretariatsmæssige foranstaltninger, den anser for nødvendige for at udføre sit arbejde på rette vis.9. De deltagende regeringer bidrager til gruppens udgifter på det grundlag, gruppen fastsætter.10. Gruppen virker så længe, den efter de deltagende regeringers opfattelse tjener et nyttigt formål.11. Gruppen træffer de foranstaltninger, den anser for hensigtsmæssige med henblik på udveksling af oplysninger med de interesserede ikke-deltagende regeringer for de stater, der er omhandlet i punkt 1, og med relevante ikke-statslige og mellemstatslige organisationer. Gruppen samarbejder specielt med Interimskomitéen for Samordning af Internationale Råvareaftaler (ICCICA), som i henhold til Det Økonomiske og Sociale Råds resolution 557 F (XVIII) skal samordne undersøgelsesgruppernes og rådenes aktiviteter.(Gengivet som dok. LZ/13 af 13. september 1960 fra dok. E/conf. 31/1 af 6. maj 1959, rapport fra Bly- og Zinkundersøgelsesgruppens konstituerende møde).BILAG IIFORRETNINGSORDEN FOR DEN INTERNATIONALE UNDERSØGELSESGRUPPE FOR BLY OG ZINKMedlemskabArtikel 1Alle i punkt 1 i kommissoriet omhandlede stater, som ønsker at blive medlem af undersøgelsesgruppen, underretter skriftligt generalsekretæren herom. Meddelelsen skal indeholde en erklæring fra den pågældende regering om, at den anser sig for at have en væsentlig interesse i produktion eller forbrug af eller handel med bly og/eller zink, og at den accepterer kommissoriet og forretningsordenen.Artikel 2Et medlem kan når som helst udtræde af gruppen ved forudgående skriftlig underretning herom til generalsekretæren; udtrædelsen får virkning på den dato, der er angivet i underretningen. Et medlems udtræden får ingen virkninger for de finansielle forpligtelser, det allerede har påtaget sig, og giver ikke den pågældende regering nogen ret til et nedslag i sit bidrag for det regnskabsår, hvor den udtræder.Artikel 3Generalsekretæren gør hvert medlem af gruppen bekendt med enhver underretning, der modtages i medfør af artikel 1 og 2.RepræsentationArtikel 4Hvert medlem af gruppen udpeger om muligt en person, der er bosiddende på gruppens hjemsted, og hvortil alle underretninger og andre meddelelser vedrørende gruppens arbejde skal sendes, idet der dog kan træffes anden aftale med generalsekretæren.Artikel 5Hvert medlem af gruppen meddeler snarest muligt generalsekretæren navnene på de repræsentanter, suppleanter og rådgivere, der er udpeget til at repræsentere det på et møde. Medlemmerne kan imidlertid udpege faste delegationer til at repræsentere dem på alle gruppens møder, indtil de træffer anden afgørelse.Artikel 6Hvis et medlem og de områder, hvis internationale interesser det varetager, danner en sammenslutning, hvoraf en eller flere enheder primært har en interesse i produktionen af bly og zink og en eller flere andre enheder i forbruget af bly og zink, vil repræsentationen af de pågældende områder efter anmodning fra det pågældende medlem kunne varetages i fællesskab inden for gruppen eller for de producerende områder og for de forbrugende områder hver for sig. Når et område eller en sammenslutning af områder repræsenteres separat i medfør af denne artikel, anses det/den med henblik på denne forretningsorden som et medlem af gruppen.ForbindelserArtikel 7Gruppen træffer de foranstaltninger, den anser for hensigtsmæssige med henblik på udveksling af oplysninger med de interesserede ikke-deltagende regeringer for de stater, der er omhandlet i punkt 1 i dens kommissorium, og med relevante, ikke-statslige og mellemstatslige organisationer.Gruppen kan opfordre enhver relevant ikke-statslig eller mellemstatslig organisation, der har en væsentlig interesse i problemerne vedrørende bly og zink, til at lade sig repræsentere på sine møder af en observatør, på betingelse af, at den pågældende organisation giver gruppen tilsvarende rettigheder. Denne observatør kan deltage i alle gruppens møder, medmindre gruppen træffer anden afgørelse med hensyn til hele eller en del af et bestemt møde eller en række møder, men kan imidlertid ikke, medmindre gruppen træffer anden afgørelse, deltage i møderne i det stående udvalg, et udvalg eller et underudvalg, hvor alle gruppens medlemmer ikke er repræsenteret.Formanden kan opfordre en observatør til at deltage i gruppens drøftelser vedrørende alle punkter, som den organisation, observatøren repræsenterer, har en væsentlig interesse i, men observatøren har ikke ret til at deltage i afstemninger eller til at fremsætte forslag.Følgende artikler i gruppens forretningsorden finder tilsvarende anvendelse på alle sådanne organisationer: artikel 4, 5, 13, 16, 26, 27 og 28.Finansielle forpligtelserArtikel 8Gruppens regnskabsår starter den 1. januar og slutter den 31. december.Artikel 9Hvert medlem af gruppen betaler et årligt bidrag til gruppens udgifter efter en bidragsskala, der ud over et vist minimumsbidrag er beregnet på baggrund af den betydning, bly og zink har for hver medlem. På det sidste officielt berammede møde hvert år vedtager gruppen budgettet for det følgende regnskabsår og fastsætter hvert medlems bidrag. Generalsekretæren meddeler straks hvert medlem, hvor meget det skal bidrage med. Bidragene forfalder til betaling den 1. januar. Et medlem, som ikke har betalt sit bidrag for det foregående kalenderår, når det stående udvalg afholder sit ordinære forårsmøde, skal på nævnte møde gøre rede for denne forsinkelse. Et medlem, hvis bidragsrestance er større end det skyldige bidrag for det foregående regnskabsår, fratages sin stemmeret eller kan få sit medlemskab suspenderet, så længe det fortsat er i restance.Artikel 10Et medlem, der optages i gruppen i løbet af regnskabsåret, indbetaler den del af sit normale årlige bidrag, som gruppen måtte fastsætte. Modtagne bidrag fra nye medlemmer har ingen indvirkninger på de eksisterende medlemmers bidrag i det pågældende regnskabsår.Artikel 11Medlemmernes bidrag betales i valutaen i den stat, hvor gruppen har sit hjemsted. De finansielle bestemmelser for gruppen træffes af generalsekretæren med det stående udvalgs godkendelse og finder anvendelse, indtil gruppen træffer anden afgørelse.Artikel 12Med vedtagelsen af budgettet foreligger der bemyndigelse til at indgå de deri fastsatte udgiftsforpligtelser. Inden for rammerne af det almindelige budget og med godkendelse fra det stående udvalg eller fra et hertil udpeget organ eller medlem af det stående udvalg kan en bevilling, der er opført under en konto på budgettet, anvendes til en anden konto. Der kan foretages udbetalinger for gruppens regning på grundlag af de(n) bemyndigelse(r), som det stående udvalg træffer afgørelse om fra tid til anden.Artikel 13Rejse- og forplejningsudgifter for medlemmernes delegationer, herunder udgifter for delegationerne i gruppens udvalg eller andre organer, kan ikke afholdes over gruppens midler.Gruppens hjemstedArtikel 14Gruppen har sit hjemsted i London, indtil den træffer anden afgørelse. Gruppen holder sine møder på de steder, som den fastsætter.Gruppens møderArtikel 15Gruppens møder bortset fra dem, der er blevet berammet på et foregående møde, indkaldes efter anmodning fra det stående udvalg eller gruppens formand eller mindst fire af gruppens medlemmer. Når der i anmodningen henvises til mødets hastende karakter, skal anmodningen ledsages af en begrundelse.Artikel 16Generalsekretæren meddeler skriftligt den repræsentant, der er udpeget af hvert medlem af gruppen, datoen for hvert møde og fremsender samtidig den foreløbige dagsorden for mødet. Denne meddelelse og den foreløbige dagsorden fremsendes mindst 35 dage før mødet. Hvis der er tale om en hasteindkaldelse, sendes meddelelsen og den foreløbige dagsorden mindst 15 dage før mødet, og meddelelsen skal indeholde en begrundelse for indkaldelsen til mødet.Foreløbig dagsordenArtikel 17Den foreløbige dagsorden for hvert møde fastlægges af generalsekretæren i samråd med gruppens formand. Hvis et medlem ønsker et bestemt spørgsmål behandlet på et møde i gruppen, skal det om muligt underrette generalsekretæren 60 dage inden mødet og skriftligt redegøre herfor. Dagsordenen vedtages endeligt på gruppens møde.Formand og næstformændArtikel 18Gruppen har en formand og to næstformænd, som vælges for et kalenderår, og som kan genvælges. Valgene for et bestemt kalenderår finder sted på et passende møde i det foregående kalenderår, men finder disse valg ikke sted, fungerer formanden og næstformændene, indtil deres efterfølgere er valgt og indsat.Artikel 19Formanden eller den næstformand, der fungerer som formand, skal:a) føre forsædet og lede drøftelserne på hvert mødeb) åbne og afslutte hvert møde i gruppenc) lede drøftelserne på mødet, sikre at denne forretningsorden overholdes, give ordet og træffe afgørelse om procedurespørgsmål, jf. dog artikel 20d) forelægge spørgsmål, meddele afgørelser og, hvis der anmodes om afstemning, opfordre medlemmerne til at stemme og meddele resultatet af afstemningen.Ledelse af drøftelserneArtikel 20Under drøftelsen af ethvert spørgsmål kan en repræsentant forelægge et procedurespørgsmål og anmode om, at drøftelserne afsluttes eller udsættes. I hvert af disse tilfælde meddeler formanden straks sin afgørelse, som står ved magt, medmindre den omstødes af gruppen.Artikel 21Den nødvendige beslutningsdygtighed for hvert møde i gruppen udgøres af flertallet af dens medlemmer.Artikel 22Gruppens møder er private, medmindre gruppen træffer anden afgørelse.Artikel 23Gruppens afgørelser træffes normalt efter holdningen på mødet uden afstemning. Hvis der begæres afstemning om afgørelser vedrørende budgettet, en ændring af budgettet eller en ændring enten af gruppens kommissorium eller af denne artikel i forretningsordenen, kræves der to tredjedeles flertal af de tilstedeværende medlemmer, som deltager i afstemningen. Afstemningen finder sted ved håndsoprækning, navneopråb eller hemmelig stemmeafgivning, alt efter hvad der er anmodet om. Hvis der begæres afstemning om andre afgørelser, er almindeligt flertal tilstrækkeligt.Artikel 24Formanden eller den næstformand, der fungerer som formand, har ingen stemmeret, men kan udpege et andet medlem af sin delegation til at stemme i sit sted.Artikel 25Formanden for det stående udvalg kan træffe foranstaltning til, at gruppen træffer afgørelse om et spørgsmål pr. brev. Med henblik herpå tilsendes der medlemmerne en meddelelse, hvori de opfordres til at tage stilling inden udløbet af en bestemt frist, dog mindst 21 dage. Der skal i meddelelsen klart gøres rede for det spørgsmål, der er sat til afstemning, og de forslag, medlemmerne skal stemme om. Ved udløbet af den fastsatte frist orienterer generalsekretæren alle medlemmerne om den afgørelse, der er truffet. Hvis fire medlemmer fremsætter indvendinger mod afstemningsproceduren pr. brev, finder afstemningen ikke sted, og spørgsmålet henvises til afgørelse på gruppens næste møde.Officielle sprog og arbejdssprogArtikel 26Engelsk, fransk, russisk og spansk er gruppens officielle sprog og arbejdssprog. Enhver repræsentant, som ønsker at tage ordet på et andet sprog, skal selv sørge for tolkning til et af arbejdssprogene.Alle gruppens dokumenter oversættes til de fire arbejdssprog.Artikel 27Mødeprotokollen består af et kortfattet referat af drøftelserne, som først udarbejdes i foreløbig form. Hvis en delegation ønsker at ændre sine udtalelser i det foreløbige referat, kan det ske ved at orientere generalsekretæren herom senest 21 dage efter udsendelsen af referatet; der kan ikke vedtages nogen anden ændring, medmindre den godkendes af gruppen på det følgende møde.Artikel 28De oplysninger, gruppen ligger inde med, referater af drøftelserne og alle andre af undersøgelsesgruppens og dens forskellige udvalgs og andre organers dokumenter er fortrolige, indtil og medmindre gruppen eller eventuelt det stående udvalg har truffet anden afgørelse.Det stående udvalgArtikel 29Gruppen nedsætter et stående udvalg, der sammensættes af de medlemmer af gruppen, som over for generalsekretæren har udtrykt ønske om at deltage i dets arbejde. Dokumenter vedrørende udvalgets drøftelser sendes til en person, der er udpeget af hvert medlem af udvalget.Det stående udvalg vælger selv sin formand og sine næstformænd.Generalsekretæren eller en af denne udpeget medarbejder varetager opgaverne som udvalgets sekretær.Udvalget, som holder møde mindst to gange om året, vedtager selv sin forretningsorden.Artikel 30Det stående udvalg følger nøje situationen for bly og zink og forelægger gruppen de henstillinger, det anser for hensigtsmæssige. Udvalget udfører de øvrige opgaver, som gruppen måtte pålægge det. Endvidere udøver det et passende ansvar for sekretariatets arbejde, udarbejdelsen af budgetforslaget og andre finansielle bestemmelser i overensstemmelse med artikel 12. Udvalget bliver regelmæssigt holdt orienteret om alle finansielle transaktioner, der udføres på gruppens vegne.Andre udvalgArtikel 31Gruppen kan nedsætte ethvert andet udvalg eller organ, der måtte være hensigtsmæssigt, efter de bestemmelser og på de betingelser, den fastsætter.SekretariatArtikel 32Gruppen har et sekretariat bestående af en generalsekretær og det personale, som måtte være påkrævet. Sekretariatsmedarbejderne udnævnes eller sekretariatsforretningerne varetages efter de nærmere regler, der fastsættes af gruppen.Artikel 33Med forbehold af de afgørelser, gruppen træffer med hensyn til sekretariatet, er generalsekretæren ansvarlig for udførelsen af alle de opgaver, der påhviler sekretariatet, herunder servicefunktionen for gruppen og dens udvalg.ÆndringerArtikel 34Denne forretningsorden kan ændres ved afgørelse truffet af gruppen i henhold til artikel 23.(LZ/161 af 26. september 1977 revideret på grundlag af LZ/58 af 13. november 1964, LZ/15 af 10. oktober 1960 og LZ/9 af 3. august 1960).


Avis juridique important

|

31999D0854

1999/854/EF: Rådets afgørelse af 6. december 1999 om de principper, prioriteter, mellemliggende mål og betingelser, der skal indgå i tiltrædelsespartnerskabet med Republikken Letland

EF-Tidende nr. L 335 af 28/12/1999 s. 0029 - 0034

RÅDETS AFGØRELSEaf 6. december 1999om de principper, prioriteter, mellemliggende mål og betingelser, der skal indgå i tiltrædelsespartnerskabet med Republikken Letland(1999/854/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 622/98 af 16. marts 1998 om bistand som led i førtiltrædelsesstrategien til de stater, der har ansøgt om tiltrædelse af Den Europæiske Union, og navnlig om etablering af tiltrædelsespartnerskaber(1), særlig artikel 2,under henvisning til forslag fra Kommissionen, ogud fra følgende betragtninger:(1) Det Europæiske Råd udtalte på mødet i Luxembourg, at tiltrædelsespartnerskabet er et nyt instrument, som udgør hjørnestenen i den udvidede førtiltrædelsesstrategi;(2) i forordning (EF) nr. 622/98 fastsættes det, at Rådet på forslag af Kommissionen med kvalificeret flertal træffer afgørelse om principperne, prioriteterne, de mellemliggende mål og betingelserne for de enkelte tiltrædelsespartnerskaber, således som de bliver forelagt hvert enkelt ansøgerland, samt om væsentlige senere ændringer heraf;(3) Fællesskabets bistand er betinget af, at visse væsentlige forudsætninger er opfyldt, herunder navnlig at forpligtelserne i henhold til Europaaftalerne overholdes, og at der sker fremskridt i retning af opfyldelse af København-kriterierne; såfremt en af de væsentlige forudsætninger ikke er opfyldt, kan Rådet på forslag af Kommissionen med kvalificeret flertal træffe passende foranstaltninger med hensyn til enhver form for førtiltrædelsesbistand;(4) Det Europæiske Råd i Luxembourg besluttede, at gennemførelsen af tiltrædelsespartnerskabet og de fremskridt, der gøres med overtagelsen af Fællesskabets regelværk, vil blive drøftet i organerne oprettet under Europaaftalen;(5) i Kommissionens periodiske rapport fra 1999 gives der en objektiv analyse af Republikken Letlands forberedelser til medlemskab, og der indkredses en række prioriterede områder, hvor der skal gøres en yderligere indsats;(6) Republikken Letland bør for at forberede sig til medlemskab ajourføre sit nationale program for overtagelsen af regelværket; dette program bør indeholde en tidsplan for virkeliggørelsen af de prioriteter og mellemliggende mål, der er fastlagt i tiltrædelsespartnerskabet -TRUFFET FØLGENDE AFGØRELSE:Artikel 1Tiltrædelsespartnerskabet med Republikken Letland bygger i overensstemmelse med artikel 2 i forordning (EF) nr. 622/98 på de principper, prioriteter, mellemliggende mål og betingelser, der er anført i bilaget, som udgør en integrerende del af denne afgørelse.Artikel 2Gennemførelsen af tiltrædelsespartnerskabet vil blive drøftet i organerne oprettet under Europaaftalen og i Rådets relevante organer, som Kommissionen regelmæssigt skal aflægge rapport til.Artikel 3Denne afgørelse træder i kraft på tredjedagen efter offentliggørelsen i De Europæiske Fællesskabers Tidende.Udfærdiget i Bruxelles, den 6. december 1999.På Rådets vegneT. HALONENFormand(1) EFT L 85 af 20.3.1998, s. 1.BILAGLETLAND: TILTRÆDELSESPARTNERSKAB 19991. MÅLFormålet med tiltrædelsespartnerskabet er inden for en enkelt ramme at fastlægge de prioriterede områder for den yderligere indsats, der er identificeret i Kommissionens periodiske rapport fra 1999 om Letlands fremskridt mod medlemskab af Den Europæiske Union, tillige med de finansielle midler til at hjælpe Letland med at realisere disse prioriteter samt vilkårene for bistanden. Tiltrædelsespartnerskabet danner grundlag for en række policy-instrumenter, som vil blive benyttet til at hjælpe ansøgerlandene i deres forberedelser til medlemskab. De omfatter bl.a. det reviderede nationale program for overtagelsen af regelværket (NPAA), den fælles vurdering af de økonomipolitiske prioriteter på mellemlang sigt, pagten mod organiseret kriminalitet samt de nationale udviklingsplaner og andre sektorspecifikke planer, der kræves for deltagelse i strukturfondene efter medlemskab og for gennemførelse af ISPA og Sapard før tiltrædelsen. Hvert af disse instrumenter er af forskellig art og forberedes og implementeres efter specifikke procedurer. De udgør ikke en integrerende del af partnerskabet, men de prioriteter, de indeholder, er forenelige med det.2. PRINCIPPERDe vigtigste prioriterede områder, der er indkredset for hvert ansøgerland, vedrører dets evne til at påtage sig forpligtelserne til at opfylde København-kriterierne, hvorefter:- ansøgerlandet skal have oprettet stabile institutioner, der kan garantere demokratiet, retsstaten, menneskerettighederne og respekten for og beskyttelsen af mindretal- ansøgerlandet skal have en fungerende markedsøkonomi og være i stand til at modstå konkurrencepresset og markedskræfterne i Unionen- ansøgerlandet skal være i stand til at påtage sig forpligtelserne ved medlemskab og bl.a. tilslutte sig målene for politisk, økonomisk og monetær union.Det Europæiske Råd understregede på sit møde i Madrid, at ansøgerlandene skulle tilpasse deres forvaltningsstrukturer for at sikre en harmonisk anvendelse af Fællesskabets politikker efter tiltrædelsen, og i Luxembourg fremhævede det, at omskrivning af gældende EU-ret til national lovgivning er en nødvendig, men ikke tilstrækkelig betingelse, da det også bør sikres, at den anvendes i praksis.3. PRIORITETER OG MELLEMLIGGENDE MÅLI Kommissionens periodiske rapporter er det understreget, hvilken indsats ansøgerlandene endnu skal gøre på visse områder for at forberede sig på tiltrædelse. Dette betyder, at prioriteterne skal fordeles på mellemliggende stadier, hvert med præcise mål, som skal fastlægges i samarbejde med de berørte lande, og hvis indfrielse vil være betingende for omfanget af den bevilgede bistand og fremskridtene i igangværende forhandlinger med nogle lande og indledningen af forhandlinger med andre. Prioriteterne og de mellemliggende mål i de reviderede tiltrædelsespartnerskaber er blevet underinddelt i to grupper - på kort sigt og på mellemlang sigt. Prioriteterne og målene på kort sigt er blevet udvalgt på det grundlag, at det er realistisk at forvente, at Letland kan indfri dem fuldt ud eller sikre en væsentlig udvikling inden udgangen af 2000. Det forventes, at det vil tage mere end et år at realisere prioriteterne på mellemlang sigt, selv om arbejdet hermed vil kunne og bør gå i gang i 2000. Fremskridtene med realiseringen af prioriteterne i tiltrædelsespartnerskabet for 1998 er vurderet i den periodiske rapport for 1999. Denne vurdering ligger til grund for prioriteterne for det aktuelle partnerskab.Letland forelagde den 16. juni 1999 en revideret version af det nationale program for overtagelsen af regelværket (NPAA). Det indeholder en tidsplan for virkeliggørelsen af prioriteterne og de mellemliggende mål, som er baseret på det første tiltrædelsespartnerskab, med angivelse af de fornødne administrative strukturer og finansielle ressourcer.I tiltrædelsespartnerskabet angives de prioriterede indsatsområder for Letlands forberedelser til medlemskab. Letland vil ikke desto mindre skulle tage fat om alle de punkter, der er indkredset i den periodiske rapport. Det er også vigtigt, at Letland opfylder forpligtelserne med hensyn til tilnærmelse af lovgivning og gennemførelse af regelværket i henhold til de forpligtelser, der er indgået i Europaaftalen, samt screeningen. Det må understreges, at omsætning af EU's regelværk i lovgivning ikke i sig selv er tilstrækkeligt; det er også nødvendigt at sikre, at det faktisk anvendes efter samme standarder som dem, der gælder i EU. På alle nedenfor anførte områder er det nødvendigt med en troværdig og effektiv implementering og håndhævelse af regelværket.På grundlag af analysen i Kommissionens periodiske rapport er der indkredset følgende prioriteter og mellemliggende mål på kort og mellemlang sigt for Letland.3.1. Kort sigt (2000)Politiske kriterier- afstemning af sprogloven med internationale standarder og Europaaftalen- gennemførelse af yderligere konkrete foranstaltninger til integration af ikke-lettiske borgere, herunder sprogundervisning, og tilrådighedsstillelse af den nødvendige finansielle støtte.Økonomiske kriterier- fremme af konkurrenceevnen gennem markedsbaseret omstrukturering af virksomheder; indførelse af foranstaltninger til at stimulere de indenlandske og udefra kommende investeringer, især gennem en forenkling af de retlige og administrative procedurer- fuldførelse af privatiseringen af resterende store selskaber- styrkelse af jordmarkedet og færdiggørelse af jord- og ejendomsregisteret- udvikling af stærke og effektive rammer for regulering af forsyningstjenester.Det indre marked- offentlige indkøb: yderligere tilpasning af specifik lovgivning om forsyningstjenester og klageadgang- intellektuel og industriel ejendomsret: håndhævelse af lovgivning om ophavsret, beslægtede rettigheder og varemærker; styrkelse af gennemførelsen af dertil knyttet grænsekapacitet og retslig kapacitet (navnlig med hensyn til varemærker og varemærkeforfalskede eller piratkopierede varer)- databeskyttelse: vedtagelse af databeskyttelseslov- selskabsret: vedtagelse af handelslov og overtagelse af 3., 6., 11. og 12. direktiv om selskabsret- frie varebevægelser: tilpasning af lovgivning om overensstemmelsesvurdering; yderligere tilpasning af sektorspecifik lovgivning (navnlig medicinsk udstyr og lægemidler til veterinær brug); fremskyndelse af overtagelsen af EN-standarder; videreudvikling af markedstilsynssystemet- frie kapitalbevægelser: tilpasning af lovgivning om direkte investeringer i de sektorer, hvor der fortsat gælder restriktioner- fri bevægelighed for tjenesteydelser: yderligere overtagelse af EF-regler, særligt med sigte på afskaffelse af forbud mod udenlandske forsikringsselskabers oprettelse af filialer- beskatning: yderligere tilpasning af momslovgivning og harmonisering af punktafgifter på alkoholiske drikkevarer og cigaretter; sikring af, at nye afgiftsforanstaltninger er i overensstemmelse med principperne i adfærdskodeksen for erhvervsbeskatning; videre modernisering af skatteforvaltningen- told: yderligere tilpasning, også af gennemførelseslovgivning; fortsat bekæmpelse af svig og korruption; videre modernisering af toldadministrationen.Landbrug- videre tilpasning af lovgivning om dyre- og plantesundhed og forbedring af inspektionsordninger, især ved de fremtidige ydre grænser- modernisering af kødforarbejdnings- og mejerianlæg, således at de opfylder EU's hygiejne- og folkesundhedsstandarder.Transport- tilpasning af lovgivning om søfartssikkerhed.Beskæftigelse og sociale anliggender- færdiggørelse af den nationale beskæftigelsesstrategi med henblik på senere deltagelse i den europæiske beskæftigelsesstrategi, også gennem iværksættelse af en fælles beskæftigelsesundersøgelse- støtte til arbejdsmarkedsparternes bestræbelser for at opbygge kapacitet til at udvikle og gennemføre regelværket på dette område, især inden for rammerne af topartsdialoger- vedtagelse af ny arbejdslov (bl.a. kollektive afskedigelser, ligebehandling, arbejdsvilkår).Miljø- fuldførelse af gennemførelsen og anvendelse af direktivet om vurdering af virkningerne på miljøet- fremskyndelse af overtagelsen og håndhævelsen af rammelovgivning (navnlig på områderne affald, luft, vand og naturbeskyttelse) samt industrirelateret sektorlovgivning vedrørende integreret forebyggelse af forurening og større industririsici- styrkelse af miljøforvaltningen, både på nationalt og på regionalt niveau- gennemførelse af finansieringsplanen for (direktivspecifikke) investeringer, på grundlag af overslag over tilpasningsomkostninger og realistiske offentlige og private finansieringskilder på årsbasis.Retlige og indre anliggender- modernisering af grænseovergangssteder og "grønne grænsekontrolsteder"; forbedring af data- og telekommunikationsinfrastruktur- forbedring af lovhåndhævelsesorganerne og retsvæsenet (bemanding, uddannelse og udstyr) til at videreføre kampen mod organiseret kriminalitet, narkotikahandel og korruption; tilvejebringelse af bedre koordination mellem lovhåndhævelsesorganerne- gennemførelse af migrations- og asyllovgivning og -procedurer med henblik på at forebygge ulovlig indvandring og muliggøre fuld deltagelse i Schengen-informationssystemet; fuldstændig tilpasning til internationale konventioner- gennemførelse af konkrete foranstaltninger med henblik på at bekæmpe korruption og forbedre tværinstitutionelt samarbejde inden for korruptionsbekæmpelse; ratifikation af den europæiske strafferetlige konvention, undertegnelse af OECD-konventionen om bestikkelse.Styrkelse af administrationens og retsvæsenets kapacitet, herunder forvaltning og kontrol af EU-midler- fremskyndelse af reformen af den offentlige administration, herunder styrkelse af de relevante administrative institutioner; vedtagelse af ny lov om offentlig tjeneste- Phare(1), ISPA(2) og Sapard(3): videreudarbejdelse af den nationale udviklingsplan og planen for udvikling af landdistrikter; vedtagelse af retlige, administrative og budgetmæssige rammer (revisionsvejledning og revisionsspor) til programmering og forvaltning af ISPA og Sapard, herunder indførelse af vurdering af miljømæssige virkninger og EU-kompatible regler for offentlige indkøb til projekter, der samfinansieres med EF-midler; etablering af et funktionsdygtigt betalingsorgan for Sapard- færdigudarbejdelse af rammelovgivning for intern og ekstern finanskontrol; etablering af "funktionel uafhængighed" for nationale interne kontrollører/revisorer på centralt og decentralt niveau og indførelse af forudgående finanskontrol; udbygning af finansministeriets koordinerende rolle med henblik på at harmonisere interne revisions-/kontrolfunktioner; styrkelse af afdelinger for intern revision/kontrol i udgiftsinstanser.3.2. Mellemlang sigtPolitiske kriterier- fortsættelse af integrationen af personer uden lettisk statsborgerskab, særlig via sproguddannelsesprogrammer for ikke-lettisktalende.Økonomiske kriterier- yderligere ansporing af markedsorienteret omstrukturering af virksomhedssektoren og forbedring af vilkårene for oprettelse og udvikling af private virksomheder, med særlig vægt på små og mellemstore virksomheder- etablering af en årlig finanstilsynsprocedure, der skal bringe regnskabsaflæggelsen, tilsynet og kontrollen med de offentlige finanser, herunder navnlig budgetsituationerne, på linje med EU-procedurerne- videreførelse af reformen af socialsikringsfinansieringen.Det indre marked- intellektuel og industriel ejendomsret: færdiggørelse af tilpasningen- databeskyttelse: gennemførelse af lovgivning om databeskyttelse, herunder oprettelse af en uafhængig tilsynsmyndighed- frie varebevægelser: fuldførelse af tilpasningen af sektorspecifik lovgivning og overtagelse af EN-standarder, modernisering af strukturerne for standardisering, overensstemmelsesvurdering og markedstilsyn; generel sikring af, at der findes hensigtsmæssige gennemførelsesstrukturer i alle sektorer- frie kapitalbevægelser: tilpasning af lovgivning om private pensionsfondes og forsikringsselskabers porteføljeinvesteringer i udlandet- fri bevægelighed for personer: fuldstændig tilpasning af gensidig anerkendelse af eksamensbeviser- konkurrence: fuldstændig håndhævelse af konkurrence- og statsstøttereglerne- telekommunikation: fuldstændig overtagelse af EF-lovgivningen; oprettelse af tilsynsmyndighed- det audiovisuelle område: fuldførelse af tilpasningen af lovgivningen; styrkelse af kapaciteten hos den uafhængige tilsynsmyndighed for radio/fjernsyn- beskatning: gennemførelse af momslovgivning og fuldstændig tilpasning af punktafgiftssystem; gennemgang af eksisterende lovgivning og sikring af, at den er i overensstemmelse med adfærdskodeksen for erhvervsbeskatning; fuldførelse af reformen af skatteforvaltningen (herunder forvaltning af skatterevisionsordning); styrkelse af administrativt samarbejde og gensidig bistand og forøgelse af skatterevisionernes effektivitet- forbrugerbeskyttelse: videre tilpasning og styrkelse af markedstilsynet og håndhævelsesmyndighederne- told: udvikling af en integreret tarif og gennemførelse af forenklede procedurer; styrkelse af administrativ og operationel kapacitet; udvikling af effektive grænseovergangssteder.Landbrug- styrkelse af forvaltningsmekanismerne og de administrative strukturer for den fælles landbrugspolitik (tilsyn med landbrugsmarkederne og gennemførelse af strukturforanstaltninger og tiltag til udvikling af landdistrikter, oprettelse af organer og kontrolmekanismer)- videre omstrukturering af landbrugsfødevareindustrien, styrkelse af administrationen for levnedsmiddelkontrol- dyre- og plantesundhed: færdigudarbejdelse af et system for identifikation af dyr, gennemførelse af kvalitetskontrolsystem (risikoanalyse af kritiske kontrolpunkter), behandling af animalsk affald, kontrolprogrammer for restprodukter og zoonose; færdigudarbejdelse af inspektionssystemer ved de fremtidige ydre grænser.Fiskeri- udvikling af kapaciteten til at anvende den fælles fiskeripolitik.Energi- forberedelse til det indre energimarked, især med hensyn til el- og gasdirektiverne (herunder tilpasning af energipriserne til et omkostningsdækkende niveau og etablering af en tilsynsmyndighed)- tilpasning til kravene om olielagre og forbedring af energieffektiviteten.Transport- tilpasning af lovgivning om vejtransport (markedsadgang, færdselssikkerhed, regler for farligt gods, afgifter), jernbanetransport, søtransport og luftfart (især luftfartssikkerhed og styring af lufttrafikken).Beskæftigelse og sociale anliggender- gennemførelse og anvendelse af EU-lovgivningen på områderne sundhed og sikkerhed på arbejdspladsen (herunder rammedirektivet), arbejdsmarkedsret, ligebehandling af kvinder og mænd og folkesundhed; styrkelse af de dertil knyttede administrative strukturer og instanserne til koordinering af socialsikring- oprettelse af en uafhængig garantifond for arbejdstagere i tilfælde af arbejdsgiverens insolvens- videreførelse af reformen af socialsikringsordningen.Økonomisk og social samhørighed- udformning af en national politik for økonomisk og social samhørighed til forberedelse af gennemførelsen af et regionalt udviklingsprogram og fællesskabsinitiativer; forbedring af de administrative strukturer, navnlig klarlæggelse af ansvarsområder for regionalpolitiske spørgsmål; udformning af budgetsystemet og dets procedurer efter strukturfondsstandarderne, også hvad angår vurdering og evaluering.Miljø- fuldførelse af overtagelsen af regelværket på miljøområdet; fortsat implementering af lovgivning efter en på forhånd fastlagt tidsplan vedrørende luft, affald, støj, vand, kemikalier, naturbeskyttelse, strålingsbeskyttelse samt integreret bekæmpelse af forurening og større industririsici- integrering af principperne om bæredygtig udvikling i udformningen og gennemførelsen af alle andre sektorspecifikke politikker.Retlige og indre anliggender- fortsat gradvis tilnærmelse til EU's visumlovgivning og -praksis- styrkelse af politisamarbejdsordningerne med Europol i kampen mod organiseret kriminalitet (særlig hvidvaskning af penge, narkotika og kvinde- og børnesmugling)- implementering af lovgivning om korruption og gennemførelse af antikorruptionsstrategien.Styrkelse af administrationens og retsvæsenets kapacitet, herunder forvaltning og kontrol af EU-midler- udvikling af en professionel og stabil offentlig tjeneste, herunder styrkelse af ministeriernes kapacitet inden for policy-analyser og vurdering af virkninger, og forbedring af forvaltningen af menneskelige ressourcer på alle niveauer- forbedring af den offentlige administrations kapacitet til at implementere og forvalte regelværket, navnlig ved at sikre en minimumsbemanding og -uddannelse- styrkelse af offentlige finanskontrolfunktioner gennem tilvejebringelse af adækvat personale, uddannelse og udstyr- fuldførelse af den territoriale reform og udvikling af koncept med regional og kommunal forvaltning- styrkelse af kapaciteten på det statistiske område.4. PROGRAMMERINGPhare-tildelingen for perioden 1995-1999 er på i alt 186 mio. EUR. Som følge af den aftale, der blev indgået under Det Europæiske Råds møde i Berlin den 24. og 25. marts 1999, vil den finansielle bistand til ansøgerlandene i perioden 2000-2006 også omfatte støtte til førtiltrædelsesforanstaltninger inden for landbrug og udvikling af landdistrikter gennem førtiltrædelsesinstrumentet Sapard (Rådets forordning (EF) nr. 1268/1999 (EFT L 161 af 26.6.1999, s. 87)) og strukturinstrumentet ISPA (Rådets forordning (EF) nr. 1267/1999 (EFT L 161 af 26.6.1999, s. 73)), hvorunder foranstaltninger i lighed med Samhørighedsfonden prioriteres i førtiltrædelsesperioden. Letland kan inden for rammerne af disse nationale tildelinger også finansiere en del af sin deltagelse i EF-programmerne, herunder deltagelsen i femte rammeprogram for forskning og teknologisk udvikling (EFT L 26 af 1.2.1999, s. 1). Desuden vil Letland få adgang til finansiering fra multilandeprogrammer, der direkte relaterer til Fællesskabets regelværk. Der kræves systematisk samfinansiering med ansøgerlandene i forbindelse med alle investeringsprojekter. Kommissionen har siden 1998 arbejdet sammen med Den Europæiske Investeringsbank og de internationale finansieringsinstitutioner, navnlig Den Europæiske Bank for Genopbygning og Udvikling og Verdensbanken, med henblik på at lette samfinansiering af projekter med berøring til førtiltrædelsesprioriteterne.5. BETINGETHEDFællesskabets bistand til finansieringen af projekter gennem de tre førtiltrædelsesinstrumenter Phare, ISPA og Sapard er betinget af, at Letland overholder sine forpligtelser i henhold til Europaaftalen, træffer yderligere foranstaltninger for at opfylde København-kriterierne og især gør fremskridt for i 2000 at realisere de specifikke prioriteter i dette tiltrædelsespartnerskab. Indfries disse almindelige betingelser ikke, vil Rådet kunne træffe afgørelse om suspension af den finansielle bistand på grundlag af artikel 4 i forordning (EF) nr. 622/98.6. TILSYNDer føres tilsyn med implementeringen af tiltrædelsespartnerskabet inden for rammerne af Europaaftalen. Som det blev understreget af Det Europæiske Råd i Luxembourg, er det vigtigt, at Europaaftalens institutioner fortsat udgør de rammer, hvor vedtagelsen af EF's regelværk kan gennemgås efter samme metode, uanset om forhandlingerne er indledt eller ej. De forskellige dele af tiltrædelsespartnerskabet drøftes i de relevante underudvalg. Associeringsudvalget drøfter udviklingen generelt, fremskridt og problemer med opfyldelse af prioriteterne og de mellemliggende mål tillige med mere specifikke anliggender, som indbringes for det af underudvalgene.Phare-forvaltningsudvalget drager omsorg for, at finansieringsafgørelserne under samtlige tre førtiltrædelsesinstrumenter, Phare, ISPA og Sapard, er indbyrdes forenelige og forenelige med tiltrædelsespartnerskaberne som fastlagt i samordningsforordningen (Rådets forordning (EF) nr. 1266/1999 (EFT L 161 af 26.6.1999, s. 68)).Tiltrædelsespartnerskabet kan om fornødent fortsat ændres i overensstemmelse med artikel 2 i forordning (EF) nr. 622/98.(1) Phare = "Action plan for coordinated aid to Poland and Hungary" (handlingsplan for koordineret bistand til Polen og Ungarn).(2) ISPA = "Instrument for Structural Policies for Pre-Accession" (strukturpolitisk førtiltrædelsesinstrument).(3) Sapard = "Special Accession Programme for Agriculture and Rural Development" (særligt tiltrædelsesprogram inden for landbrug og udvikling af landdistrikter).


title: Rådets afgørelse 2014/265/FUSP af 12. maj 2014 om ændring af afgørelse 2014/145/FUSP om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed

text:
               12.5.2014

               DA

               Den Europæiske Unions Tidende

               L 137/9

         RÅDETS AFGØRELSE 2014/265/FUSP
   af 12. maj 2014
   om ændring af afgørelse 2014/145/FUSP om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29, og
   ud fra følgende betragtninger:

               (1)

               Den 17. marts 2014 vedtog Rådet afgørelse 2014/145/FUSP (1).

               (2)

               I betragtning af den alvorlige situation i Ukraine bør restriktionerne for indrejse og indefrysningen af pengemidler og økonomiske ressourcer omfatte fysiske personer, som er ansvarlige for aktivt at støtte eller gennemføre tiltag eller politikker, der underminerer eller truer Ukraines territoriale integritet, suverænitet og uafhængighed eller stabiliteten eller sikkerheden i Ukraine, eller som hindrer internationale organisationers arbejde i Ukraine, og fysiske eller juridiske personer, enheder eller organer med tilknytning til dem eller juridiske personer, enheder eller organer på Krim eller i Sevastopol, hvis ejerskab er blevet overført i strid med ukrainsk ret, eller juridiske personer, enheder eller organer, der har draget fordel af en sådan overførsel. De, der har draget fordel af overførslen af ejerskab, skal forstås som juridiske personer, enheder eller organer, som er blevet ejere af aktiver, der er blevet overført i strid med ukrainsk ret efter annekteringen af Krim og Sevastopol.

               (3)

               Rådet mener desuden, at der bør tilføjes yderligere personer og enheder på listen over personer, enheder og organer, der er omfattet af de restriktive foranstaltninger, jf. bilaget til afgørelse 2014/145/FUSP.

               (4)

               Der er behov for yderligere handling fra Unionens side for at iværksætte visse foranstaltninger.

               (5)

               Afgørelse 2014/145/FUSP bør derfor ændres i overensstemmelse hermed —

         VEDTAGET DENNE AFGØRELSE:
   Artikel 1
   Afgørelse 2014/145/FUSP ændres således:

               1)

               Artikel 1, stk. 1, affattes således:
               »1.   Medlemsstaterne træffer de nødvendige foranstaltninger til at hindre indrejse i eller transit gennem deres område for de fysiske personer, som er ansvarlige for aktivt at støtte eller gennemføre tiltag eller politikker, der underminerer eller truer Ukraines territoriale integritet, suverænitet og uafhængighed eller stabiliteten eller sikkerheden i Ukraine, eller som hindrer internationale organisationers arbejde i Ukraine, og fysiske personer med tilknytning til dem, jf. bilaget.«.

               2)

               Artikel 2, stk. 1, affattes således:
               »1.   Alle pengemidler og økonomiske ressourcer, som tilhører, ejes, besiddes eller kontrolleres af fysiske personer, som er ansvarlige for aktivt at støtte eller gennemføre tiltag eller politikker, der underminerer eller truer Ukraines territoriale integritet, suverænitet og uafhængighed eller stabiliteten og sikkerheden i Ukraine, eller som hindrer internationale organisationers arbejde i Ukraine, og fysiske eller juridiske personer, enheder eller organer med tilknytning til dem eller juridiske personer, enheder eller organer på Krim eller i Sevastopol, hvis ejerskab i strid med ukrainsk ret er blevet overført, eller juridiske personer, enheder eller organer, der har draget fordel af en sådan overførsel, jf. bilaget, indefryses.«.

               3)

               Artikel 3, stk. 1, affattes således:
               »1.   Rådet træffer med enstemmighed efter forslag fra en medlemsstat eller Unionens højtstående repræsentant for udenrigsanliggender og sikkerhedspolitik afgørelse om oprettelse og ændring af listen i bilaget.«.

         Artikel 2
   De personer og enheder, der er opført på listen i bilaget til denne afgørelse, tilføjes på listen i bilaget til afgørelse 2014/145/FUSP.
   Artikel 3
   Denne afgørelse træder i kraft på dagen for offentliggørelsen i Den Europæiske Unions Tidende.

      Udfærdiget i Bruxelles, den 12. maj 2014.

            På Rådets vegne

         C. ASHTON

            Formand

      (1)  Rådet afgørelse 2014/145/FUSP af 17. marts 2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (EUT L 78 af 17.3.2014, s. 16).

      BILAG
      Liste over personer og enheder omhandlet i artikel 2

                  Navn

                  Identificerende oplysninger

                  Begrundelse

                  Dato for opførelse på listen

                  1.

                  Vyacheslav Viktorovich VOLODIN

                  Født den 4.2.1964 i Alekseevka, Saratovregionen

                  Første vicepersonalechef for præsidentens kontor i Rusland. Ansvarlig for tilsynet med den politiske integration af den indlemmede ukrainske region Krim i Den Russiske Føderation

                  12.5.2014

                  2.

                  Vladimir SHAMANOV

                  Født den 15.2.1954 i Barnaul

                  Kommandør for de russiske luftbårne tropper, generaloberst. Har i kraft af sin høje stilling ansvaret for deployeringen af russiske luftstyrker på Krim

                  12.5.2014

                  3.

                  Vladimir Nikolaevich PLIGIN

                  Født den 19.5.1960 i Ignatovo, Vologodsk oblast, USSR

                  Formand for forfatningsudvalget i Dumaen. Ansvarlig for behandlingen af lovgivningen om indlemmelse af Krim og Sevastopol i Den Russiske Føderation

                  12.5.2014

                  4.

                  Petr Grigorievich JAROSH

                  Fungerende chef for det føderale migrationstjenestekontor for Krim. Ansvarlig for den systematiske og fremskyndede udstedelse af russiske pas til beboerne på Krim

                  12.5.2014

                  5.

                  Oleg Grigorievich KOZYURA

                  Født den 19.12.1962 i Zaporozhye

                  Fungerende chef for det føderale migrationstjenestekontor for Sevastopol. Ansvarlig for den systematiske og fremskyndede udstedelse af russiske pas til beboerne på Krim

                  12.5.2014

                  6.

                  Viacheslav PONOMARIOV

                  Selvudråbt borgmester i Slaviansk. Ponomarev opfordrede Vladimir Putin til at indsætte russiske styrker for at beskytte byen og bad ham senere om at levere våben. Ponomarevs folk er involveret i bortførelser (de tog den ukrainske journalist Irma Krat og Simon Ostrovsky, en journalist for Vice News, til fange; begge blev senere løsladt; de tilbageholdt militærobservatører udsendt i henhold til OSCE's Wiendokument)

                  12.5.2014

                  7.

                  Igor Mykolaiovych BEZLER

                  Født i 1965

                  En af lederne af den selvudråbte Horlivkamilits. Han tog kontrol over Ukraines sikkerhedstjenestes kontor i Donetskregionens bygning og bemægtigede sig bagefter Indenrigsministeriets distriktsstation i byen Horlivka. Han har forbindelser til Ihor Strielkov, under hvis kommando han ifølge den ukrainske sikkerhedstjeneste var involveret i mordet på den folkedeputerede i Horlivkas byråd Volodymyr Rybak

                  12.5.2014

                  8.

                  Igor KAKIDZYANOV

                  Ifølge Pushylin, en af lederne af »Folkerepublikken Donetsk«, er styrkernes mål at »beskytte befolkningen i Folkerepublikken Donetsk og republikkens territorielle integritet«

                  12.5.2014

                  9.

                  Oleg TSARIOV

                  Medlem af Radaen. Opfordrede offentligt til oprettelse af Den Føderale Republik Novorossia bestående af sydøstlige regioner i Ukraine

                  12.5.2014

                  10.

                  Roman LYAGIN

                  Chef for den centrale valgkommission i »Folkerepublikken Donetsk«. Tilrettelagde aktivt folkeafstemningen den 11. maj om »Folkerepublikken Donetsk«s selvbestemmelse

                  12.5.2014

                  11.

                  Aleksandr MALYKHIN

                  Chef for den centrale valgkommission i »Folkerepublikken Lugansk«. Tilrettelagde aktivt folkeafstemningen den 11. maj om »Folkerepublikken Lugansk«s selvbestemmelse

                  12.5.2014

                  12.

                  Natalia Vladimirovna POKLONSKAYA

                  Født den 18.3.1980 i Eupatoria

                  Krims anklager. Gennemfører aktivt Ruslands indlemmelse af Krim

                  12.5.2014

                  13.

                  Igor Sergeievich SHEVCHENKO

                  Sevastopols fungerende anklager. Gennemfører aktivt Ruslands indlemmelse af Sevastopol

                  12.5.2014

      Enheder:

                  Navn

                  Identificerende oplysninger

                  Begrundelse

                  Dato for opførelse på listen

                  1.

                  PJSC CHERNOMORNEFTEGAZ

                  »Krims parlament« vedtog den 17. marts 2014 en beslutning om beslaglæggelse af virksomheden Chernomorneftegaz' aktiver på vegne af »Republikken Krim«. Virksomheden er dermed reelt konfiskeret af Krims »myndigheder«

                     12.5.2014

                  2.

                  FEODOSIA

                  »Krims parlament« vedtog den 17. marts 2014 en beslutning om beslaglæggelse af virksomheden Feodosias aktiver på vegne af »Republikken Krim«. Virksomheden er dermed reelt konfiskeret af »myndighederne« på Krim

                  12.5.2014


Avis juridique important

|

31994D0347

94/347/EF: Rådets afgørelse af 13. juni 1994 om beskikkelse af et medlem af Regionsudvalget

EF-Tidende nr. L 155 af 22/06/1994 s. 0029 - 0029 den finske specialudgave: kapitel 1 bind 3 s. 0145  den svenske specialudgave: kapitel 1 bind 3 s. 0145

RAADETS AFGOERELSE af 13. juni 1994 om beskikkelse af et medlem af Regionsudvalget (94/347/EF)RAADET FOR DEN EUROPAEISKE UNION HAR - under henvisning til traktaten om oprettelse af Det Europaeiske Faellesskab, saerlig artikel 198 A,  under henvisning til Raadets afgoerelse af 26. januar 1994 om beskikkelse af medlemmerne af og suppleanterne til Regionsudvalget for perioden fra 26. januar 1994 til 25. januar 1998 (1),  i betragtning af, at en plads som medlem af ovennaevnte udvalg er ledig, efter at Giorgio Pasetto er traadt tilbage, hvilket Raadet blev underrettet om den 28. april 1994,  under henvisning til indstillingen fra den italienske regering - TRUFFET FOELGENDE AFGOERELSE:   Eneste artikel  Carlo Proietti beskikkes som medlem af Regionsudvalget som efterfoelger for Giorgio Pasetto for den resterende del af dennes mandatperiode, dvs. indtil den 25. januar 1998.  Udfaerdiget i Luxembourg, den 13. juni 1994.  Paa Raadets vegne Th. PANGALOS Formand  (1) EFT nr. L 31 af 4. 2. 1994, s. 29.


title: Europa-Parlamentets afgørelse om anmodning om ophævelse af Efstratios Korakas' immunitet 2003/2117(IMM)

text:
C 89 E/90                                           Den Europæiske Unions Tidende                               DA       14.4.2004
Torsdag, den 4. december 2003
                                                     VEDTAGNE TEKSTER
             P5_TA(2003)0527
             Ophævelse af Efstratios Korakas’ immunitet
             Europa-Parlamentets afgørelse om anmodning om ophævelse af Efstratios Korakas’ immunitet
                                                            2003/2117(IMM)
             Europa-Parlamentet,
                 der har modtaget en skrivelse af 13. januar 2003 fra Athanasios Psarrakis, statsadvokat ved byretten i
                  Athen, og en anmodning af 6. maj 2003 fra Filippos Petsalnikos, Den Hellenske Republiks justitsmini-
                  ster, om ophævelse af Efstratios Korakas’ immunitet, hvorom der blev givet meddelelse på plenarmø-
                  det den 5. juni 2003,
                 der i overensstemmelse med forretningsordenens artikel 6a, stk. 3, har hørt Efstratios Korakas, som
                  har anmodet om, at hans parlamentariske immunitet ikke ophæves,
                 der henviser til artikel 10 i protokol af 8. april 1965 vedrørende Det Europæiske Fællesskabs privile-
                  gier og immuniteter samt artikel 4, stk. 2, i akt af 20. september 1976 om almindelige direkte valg af
                  repræsentanterne i Europa-Parlamentet,
                 der henviser til De Europæiske Fællesskabers Domstols domme af 12. maj 1964 og 10. juli 1986 (1),
                 der henviser til forretningsordenens artikel 6 og 6a,
                 der henviser til betænkning fra Udvalget om Retlige Anliggender og det Indre Marked
                  (A5-0420/2003),
             1.    vedtager ikke at ophæve Efstratios Korakas’ immunitet;
             2.    pålægger sin formand straks at sende denne afgørelse og udvalgets betænkning til Den Hellenske
             Republiks kompetente myndighed.
             (1) Sag 101/63, Wagner mod Fohrmann og Krier, Sml. 1954-1964, s. 483, og sag 149/85, Wybot mod Faure, Sml.
                 1986, s. 2391.
             P5_TA(2003)0528
             Ophævelse af Jean-Charles Marchianis immunitet
             Europa-Parlamentets afgørelse om anmodning om ophævelse af Jean-Charles Marchianis immunitet
                                                           (2003/2071(IMM))
             Europa-Parlamentet,
                 der har modtaget en anmodning af 8. april 2003 fra Den Franske Republiks udenrigsminister om
                  ophævelse af Jean-Charles Marchianis immunitet, hvorom der blev givet meddelelse på plenarmødet
                  den 10. april 2003,
                 der henviser til artikel 10 i protokol af 8. april 1965 vedrørende Det Europæiske Fællesskabs privile-
                  gier og immuniteter samt artikel 4, stk. 2, i akt af 20. september 1976 om almindelige direkte valg af
                  repræsentanterne i Europa-Parlamentet,